Ritratt: Josita Dalli .td_uid_2_61336d9b4833b_rand.td-a-rec-img{text-align:left}.td_uid_2_61336d9b4833b_rand.td-a-rec-img img{margin:0 auto 0 0} L-Awtorità għall-Ambjent u r-Riżorsi, l-ERA, ordnat lill-operaturi f'Kemmuna biex ipoġġu kontenituri tal-iskart, hekk kif fl-aħħar jiem kien hemm diversi rapporti dwar skart eċċessiv. Fi stqarrija, l-ERA qalet li qiegħda f'diskussjoni mal-Awtorità Maltija għat-Turiżmu, l-MTA, sabiex ikunu imposti miżuri biex sitwazzjoni bħal din ma terġax isseħħ. L-MTA hi l-Awtorità responsabbli mil-liċenzjar tal-operaturi f'Kemmuna, qalet l-ERA. Qalet ukoll li għaddejjin diskussjonijiet mal-Ministeru għal Għawdex biex ikun hemm skeda ta' tindif adegwata. L-istqarrija kompliet tgħid li sadanitant, Ambjent Malta qed tevalwa s-sitwazzjoni tal-iskart f'Kemmuna biex jibda t-tindif u barra minn hekk se tiżdied ukoll is-sorveljanza fuq il-gżira. L-ERA temmet b'appell lill-pubbliku u lill-operaturi kollha biex jarmu l-iskart fil-kontenituri sabiex iħarsu l-ambjent naturali. Ftit tal-ġranet ilu deher filmat fuq il-paġna Facebook Raniero's Adventures fejn deher ammont kbir ta' pineapples u straws mormija mal-art madwar Kemmuna. Il-persuna li ħa il-filmat qal li l-pineapples, bix-xorb fihom huma drink popolari ħafna u li jistgħu jinxtraw mill-operaturi li jinsabu fuq Kemmuna jew minn fuq dgħajsa fil-viċin. Qal ukoll li l-filmat ittieħed fl-10am ta' filgħodu u li b'hekk l-iskart mormi max-xtut ta' Kemmuna kien hemm mill-ġranet ta' qabel. Barra minn hekk, fil-filmat semma u wera wkoll ammont kbir ta' straws tal-plastik u qal kif post bħall-Blue Lagoon 'mhux qed nibżgħu għalih'. .td_uid_3_61336d9b487a2_rand.td-a-rec-img{text-align:left}.td_uid_3_61336d9b487a2_rand.td-a-rec-img img{margin:0 auto 0 0}